./data/phi0474/phi057/phi0474.phi057.perseus-lat1.xml
M. Tullius Cicero
si quid habes certius velim scire  ego hic pascor bibliotheca Fausti  fortasse tu putabas his rebus Puteolanis       et Lucrinensibus  ne ista quidem desunt  sed me       hercule ut a ceteris oblectationibus deseror et voluptatum       propter rem publicam, sic litteris sustentor et recreor maloque in illa tua sedecula       quam habes sub imagine Aristotelis sedere quam in istorum sella curuli       tecumque apud te ambulare quam cum eo quocum video esse ambulandum  sed deilla ambulatione fors viderit aut si qui est qui curet deus;